**CONTRACT DE DEZVOLTARE SOFTWARE**

**NR. [****] DIN** **[****].[****].2016**

1. **PARTILE CONTRACTANTE**

**1.1 Societatea HIGH-TECH SYSTEMS & SOFTWARE S.R.L.,** cu sediul in Drumul Sarii nr. 146, etaj 2, sector 6, Bucuresti, inmatriculata la registrul comertului sub nr. J40/4847/2012, avand CUI 30126940, contul bancar IBAN: **[****]**, deschis la **[****]**, telefon: **[****]**, fax: **[****]**,adresa de posta electronica: **[****]**, reprezentata de administratorul unic Ionut Cirnaru, in calitate de **Prestator,** in continuare **„Prestatorul”,**

si

**1.2 Societatea CLOUDIFIER S.R.L.,** cu sediul în Voluntari, str. Drumul Potcoavei nr. 120, corpul B (cadastral C) al Ansamblului Carina Residence, etaj 1, ap. 5B, cam.1, jud. Ilfov, inmatriculata la Registrul Comertului sub nr. J23/2557/22.06.2016, CUI 34311168, cont bancar: IBAN RO 44 BACX 0000 0011 2647 1001, deschis la Unicredit Bank Sucursala Traian, telefon: **[****]**, fax: **[****]**, adresa de posta electronica: **[****]**, reprezentată prin dl administrator Andrei Ionut DAMIAN, in calitate de **Beneficiar,** in continuare „Beneficiarul”**,** pe de altă parte,

denumite in continuare, in mod colectiv “Partile” si in mod individual “Partea”,

avand in vedere urmatoarele premise esentiale:

1. Beneficiarul este titularul proiectului „PLATFORMA DE MIGRARE AUTOMATIZATA IN CLOUD A APLICATIILOR SI SISTEMELOR INFORMATICE CLASICE Cloudifier.NET” denumit in continuare **PROIECTUL**,
2. Prestatorul declara pe propria raspundere ca are experienta profesionala si resursele necesare esentiale pentru realizarea de produse software si prestarea de servicii de cercetare-dezvoltare-implementare necesare dezvoltarii si implementarii proiectului „PLATFORMA DE MIGRARE AUTOMATIZATA IN CLOUD A APLICATIILOR SI SISTEMELOR INFORMATICE CLASICE Cloudifier.NET”,
3. Prestatorul este de acord sa transmita Beneficiarului, in temeiul prezentului contract, toate drepturile de proprietate intelectuala, inclusiv dar fara a se limita la drepturile de autor, asupra tuturor produselor software si serviciilor de cercetare-dezvoltare-implementare pe care Prestatorul le va realiza pentru Beneficiar in conformitate cu art. 3 din acest contract,

De comun acord, partile contractante au hotarat sa incheie prezentul contract cu respectarea prevederilor de mai jos:

1. **Definitii**

In cadrul prezentului contract, urmatorii termeni vor fi interpretati astfel:

1. **produsele software:**

* **Software standard** - este stabil si bine definit in termeni de documentatie, capabilitati cunoscute si limitari. Este disponibil comercial si modul de folosire a fost demonstrat de o arie larga de utilizatori comerciali. Prestatorul nu promoveaza servicii de modificare a software-ul pentru un anumit beneficiar.
* **Software personalizat** - este similar cu software-ul standard; totusi, Prestatorul poate promova servicii de personalizare a software-ului potrivit cerintelor specifice ale Beneficiarului.
* **Dezvoltare de software** - de cele mai multe ori dedicat unei anumite aplicatii, va fi un produs software unic sau folosit la scara mica. In mod normal, software-ul are potential pentru modificari ulterioare efectuate de catre Beneficiar pentru a veni in intampinarea nevoilor in continua schimbare ale acestuia. Dezvoltarea de software nu include parti semnificative sau esentiale din software-ul standard.

1. **standarde de calitate** - reglementari tehnice sau orice alte asemenea norme care reglementeaza calitatea, inclusiv caracteristicile tehnice ale unui produs software / servicii software, necesare pentru furnizarea produselor software si/sau prestarea serviciilor ce fac obiectul prezentului contract;
2. **proces verbal de acceptanta:** se refera la documentul semnat de Beneficiar care confirma faptul ca produsele software livrate si/sau serviciile prestate, in temeiul prezentului contract, corespund din punct de vedere calitativ si al caracteristicilor tehnice cu cerintele Beneficiarului si standardele de calitate in domeniu.
3. **OBIECTUL CONTRACTULUI** 
   1. Prestatorul se obliga sa realizeze pentru Beneficiar produse software, la cererea Beneficiarului si in conformitate cu specificatiile Beneficiarului, in cadrul proiectului „PLATFORMA DE MIGRARE AUTOMATIZATA IN CLOUD A APLICATIILOR SI SISTEMELOR INFORMATICE CLASICE Cloudifier.NET”.
   2. Obiectul contractului include si serviciile de cercetare-dezvoltare-implementare (cercetare industrială şi/sau dezvoltare experimentală) pe care Prestatorul se obliga sa le realizeze pentru Beneficiar, la cererea acestuia din urma, in cadrul proiectului „PLATFORMA DE MIGRARE AUTOMATIZATA IN CLOUD A APLICATIILOR SI SISTEMELOR INFORMATICE CLASICE Cloudifier.NET”, servicii ce vor cuprinde, inclusiv dar fara a se limita la:

* analiza cerintelor formulate in procesul de cercetare industriala;
* dezvoltarea de solutii experimentale si de functionale in baza modelelor arhitecturale ale cercetarii industriale;
* design si proiectare software;
* codare şi realizare aplicaţii software;
* administrarea de proiect: planificarea si organizarea activitatilor si a termenelor limita; rezolvarea problemelor semnalate; asigurarea calitatii relatiei cu furnizorii de software;
* testarea noilor versiuni ale aplicatiilor.

3.3 Prestatorul transmite Beneficiarului, in temeiul prezentului contract, toate drepturile de proprietate intelectuală, inclusiv dar fara a se limita la drepturile de autor, asupra produselor software si serviciilor descrise la art. 3.1 si 3.2 de mai sus.

1. **DURATA CONTRACTULUI**

4.1 Durata contractului este de 1 an. Prezentul contract intra in vigoare la data de **[****].[****].[****]** si este valabil pana la data de **[****].[****].[****], inclusiv**.

1. **PRETUL CONTRACTULUI**

5.1 Beneficiarul va plati Prestatorului suma de 115.875 RON fara TVA cu titlu de pret al contractului, reprezentand contravaloarea (i) produselor software si serviciilor ce fac obiectul art. 3.1 si 3.2 de mai sus si a (ii) drepturilor de proprietate intelectuala asupra acestora, inclusiv dar fara a se limita la drepturile de autor, pe care Prestatorul le transfera Beneficiarului in temeiul prezentului contract.

5.2 Pretul contractului indicat la art. 5.1 de mai sus corespunde unui numar de 103 zile-om servicii de cercetare-dezvoltare-implementare la un pret unitar de 1.125 RON (fara TVA).

5.3 Beneficiarul va plati Prestatorului pretul indicat la art. 5.1 de mai sus in doua transe egale, corespunzatoare realizarii de catre Prestator a urmatoarelor doua etape:

a) Etapa 1 a programarii modelului experimental al modulului cloud finalizata si livrata pana cel tarziu in luna 11 a proiectului „PLATFORMA DE MIGRARE AUTOMATIZATA IN CLOUD A APLICATIILOR SI SISTEMELOR INFORMATICE CLASICE Cloudifier.NET”, (respectiv cel tarziu august 2017);

b) Etapa 2 a proiectului constand in programarea modelului experimental al modulului motorului experimental de conversie finalizata si livrata pana cel tarziu in luna 16 a proiectului „PLATFORMA DE MIGRARE AUTOMATIZATA IN CLOUD A APLICATIILOR SI SISTEMELOR INFORMATICE CLASICE Cloudifier.NET” (respectiv cel tarziu decembrie 2017).

5.4 Beneficiarul va face plata fiecarei transe din pret numai dupa semnarea Procesului-Verbal de acceptanta a produselor software furnizate si a serviciilor prestate.

5.5 Beneficiarul va face plata facturii prin transfer bancar in contul Prestatorului indicat la art. 1.1 de mai sus in termen de 15 zile de la data receptionarii facturii, daca sunt indeplinite conditiile de la art. 5.3 si 5.4 de mai sus.

5.6 In cazul in care Prestatorul, din culpa sa exclusiva, nu executa la termen sau executa cu intarziere obligatiile ce ii revin in temeiul prezentului contract, Prestatorul va plati Beneficiarului penalitati de intarziere in cuantum de 0,2% pentru fiecare zi de intarziere, aplicate asupra valorii produsului software si/sau serviciului neexecutat si/sau executat cu intarziere, incepand cu data scadentei.

5.7 In cazul in care Beneficiarul va solicita dezvoltari suplimentare celor din prezentul contract, acestea vor fi agreate de Parti şi consemnate intr-un act adiţional la prezentul Contract, in cuprinsul caruia va fi negociat si stabilit si pretul acestora.

**6. DREPTURILE SI OBLIGATIILE PARTILOR**

* 1. Drepturile si obligatiile Prestatorului sunt urmatoarele:
  2. sa aduca la indeplinire obiectul prezentului contract, cu respectarea intocmai a cerintelor transmise de Beneficiar;
  3. sa furnizeze produsele software si sa presteze serviciile de cercetare-dezvoltare-implementare, ce fac obiectul contractului, la un nivel calitativ corespunzator solicitarilor Beneficiarului, cu respectarea prevederilor legale incidente, a standardelor si a celor mai bune practici profesionale;
  4. sa informeze in scris Beneficiarul, la cererea acestuia, cat si saptamanal, despre stadiul de executie a produselor software si a serviciilor ce fac obiectul prezentului contract;
  5. sa permita Beneficiarului sa verifice, in orice moment, care este stadiul de executie, din punct de vedere calitativ, cantitativ si al caracteristicilor tehnice, a produselor software si a serviciilor ce fac obiectul prezentului contract;
  6. Prestatorul nu este responsabil de nicio eventuala deteriorare a sistemelor Beneficiarului, daca deteriorarea este provocata de utilizarea incorectă a dezvoltarilor software realizate de Prestator sau de către alte incidente externe actiunilor acestuia;
  7. Prestatorul se obliga sa pastreze confidentialitatea tuturor datelor, informatiilor si documentelor care ii sunt comunicate de catre Beneficiar sau la care Prestatorul va avea acces in derularea prezentului contract;
  8. In cazul nerespectarii de catre Beneficiar a termenelor de plata sau a oricaror altor obligatii contractuale, Prestatorul isi rezerva dreptul de a sista orice prestare a serviciilor catre Beneficiar, sa inceapa procedurile de reziliere a Contractului si de recuperare a daunelor sau prejudiciilor suferite.
  9. Nerespectarea termenului de plată de către Beneficiar îndreptăţeşte Prestatorul să încaseze penalităţi de întârziere în valoare de 0,2% din valoarea sumei restante pentru fiecare zi de întârziere pana la achitarea integrala. Cuantumul penalitatilor de intarziere nu va putea depasi cuantumul debitului restant.
  10. Drepturile si obligatiile Beneficiarului sunt urmatoarele:

a) sa plateasca Prestatorului pretul serviciilor prestate, in termenele si conditiile stipulate in prezentul contract.

1. In vederea realizarii obiectul contractului, Beneficiarul va pune la dispozitie Prestatorului cu titlu gratuit facilitati si/sau informatii care ii sunt necesare acestuia pentru indeplinirea obiectului contractului (accesul salariatilor Prestatorului in parcare, pe platforme si spatii tehnice; documentatie sisteme si instalatii, accesul la instalatii, utilitati, comunicaţii – adrese de mail, telefoane, etc.);
2. sa verifice, in orice moment, care este stadiul de executie, din punct de vedere calitativ, cantitativ si al caracteristicilor tehnice, a produselor software si a serviciilor ce fac obiectul prezentului contract;
3. sa solicite Prestatorului sa il informeze cu privire la stadiul de executie a produselor software si a serviciilor ce fac obiectul prezentului contract.
4. **Acceptanta**
   1. Beneficiarul va efectua examinari de acceptare pentru serviciile prestate si produsele software livrate de Prestator si le va accepta numai daca acestea sunt realizate conform specificatiilor sale si la standardele de calitate in domeniu. In situatia in care serviciile si/sau produsele software solicitate de Beneficiar nu sunt realizate conform specificatiilor acestuia si standardelor de calitate in domeniu, Prestatorul se obliga sa le remedieze intr-un termen rezonabil, dar nu mai tarziu de 5 zile lucratoare de la data primirii solicitarii de la Beneficiar.
   2. Prestatorul va putea emite factura aferenta fiecarei transe de pret, conform art. 5.3 de mai sus, numai daca Procesele verbale de acceptanta ale produselor software /serviciilor, au fost semnate, fara obiectiuni, de catre Beneficiar.
   3. Beneficiarul nu va amana semnarea procesului verbal de acceptanta in mod neintemeiat.
5. **Drepturi de proprietate intelectuala**
   1. Prestatorul declara pe propria raspundere ca este titularul exclusiv al tuturor drepturilor de autor si al oricaror altor drepturi de proprietate intelectuala asupra serviciilor si produselor software ce fac obiectul prezentului contract, precum si al conceptiei si solutiilor tehnice privind produsele software respective, inclusiv dar fara a se limita la idei, proiecte, modele, programe, inventii, inovatii, know-how etc., impreuna cu toata documentatia si materialele aferente si toate cartile tehnice, desenele, notele, rapoartele si materialele, indiferent de suport (hartie, magnetic, electronic, fotografic, video etc.) utilizate de acesta pe intreaga durata a Contractului si in legatura cu contractul sau concepute, create sau dezvoltate in executarea acestui Contract, indiferent daca sunt insotite sau nu de patente, modele de utilitate, copyright sau altele asemenea.
   2. In continuarea prevederilor art. 3.3 de mai sus, Prestatorul transmite Beneficiarului, in temeiul prezentului contract, toate drepturile de proprietate, precum si drepturile de proprietate intelectuală, inclusiv dar fara a se limita la drepturile de autor, asupra modelelor experimentale software realizate in cadrul contractului, precum si asupra serviciilor prestate si produselor software realizate strict pe durata contractului si asupra documentatiei tehnice aferenta acestora, inclusiv drepturile de proprietate intelectuala asupra conceptiei si solutiilor tehnice specifice contractului prezent si dezvoltate pe parcursul implementarii prezentului contract.
6. **INCETAREA CONTRACTULUI**
   1. Prezentul contract înceteaza in urmatoarele cazuri:
   2. prin acordul partilor contractante, consemnat in scris si materializat intr-un act aditional;
   3. la expirarea termenului pentru care contractul a fost incheiat, daca nu a fost prelungit prin acordul scris al partilor contractante materializat intr-un act aditional;
   4. prin denuntare unilaterala de catre Beneficiar cu obligatia acordarii unui preaviz de 30 de zile Furnizorului; exercitarea dreptului de denuntare unilaterala de catre Beneficiar nu da dreptul la despagubiri pentru Furnizor, indiferent de natura acestora;
   5. prin reziliere unilaterala, in cazul in care una dintre parti nu isi executa sau isi executa in mod necorespunzator sau cu intarziere obligatiile esentiale contractuale asumate. Rezilierea va opera de la data primirii de catre partea in culpa a unei notificari in acest sens, fara interventia instantei de judecata sau alte formalitati prealabile. Sunt considerate obligatii esentiale pentru Prestator cele de la art. 6.1 din contract.

9.2 Incetarea contractului, indiferent de cauza de incetare, nu produce efecte asupra obligatiilor scadente

9.3 Partile sunt de drept in intarziere in ceea ce priveste executarea obligatiilor lor ce rezulta din prezentul Contract la simpla implinire a termenelor stabilite pentru executarea acestora, in baza art. 1523 Cod civil.

10. **FORTA MAJORA**

10.1 In caz de forta majora, niciuna din parti nu poate pretinde celeilalte despagubiri pentru intarziere sau neexecutarea la termen a obligatiilor asumate prin prezentul contract.

10.2 Prin forta majora se intelege orice eveniment extern, imprevizibil, absolut invincibil si inevitabil, intervenit dupa intrarea in vigoare a contractului si care impiedica executarea partiala sau integrala a obligatiilor asumate de parti.

10.3 Partea care invoca forta majora este obligata sa notifice celeilalte parti, in termen de 48 de ore, producerea evenimentului si sa ia toate masurile posibile in vederea limitarii si eliminarii consecintelor lui. Daca in termen de 30 zile de la producere, evenimentul respectiv nu inceteaza, partile au dreptul sa-si notifice incetarea de plin drept a prezentului contract fara ca vreuna dintre ele sa pretinda daune-interese.

1. **CONFIDENTIALITATEA CONTRACTULUI** 
   1. Orice informatie, indiferent daca este continuta in acest Contract sau in legatura, in orice fel, cu obiectul prezentului Contract (incluzand orice informatie furnizata de o parte la acest Contract sau de reprezentantii acesteia, indiferent daca a fost furnizata in scris sau oral) este confidentiala. Informatiile confidentiale nu vor include informatiile care sunt sau care devin publice, altfel decat prin dezvaluirea acestora de catre o Parte care incalca acest Contract. Partile convin sa pastreze Informatiile Confidentiale ca fiind confidentiale si sa nu dezvaluie asemenea informatii niciunei persoane sau entitati, fara acordul prealabil scris al celeilalte Parti.
   2. O parte contractanta nu are dreptul, fara acordul scris al celeilalte parti:
2. de a face cunoscut contractul sau orice prevedere a acestuia unei terte parti, în afara acelor persoane implicate în îndeplinirea contractului;
3. de a utiliza informatiile si documentele obtinute sau la care are acces în perioada de derulare a contractului, în alt scop decât acela de a-si îndeplini obligatiile contractuale.
   1. O parte contractanta va fi exonerata de raspunderea pentru dezvaluirea de informatii referitoare la contract daca:
   2. informatia era cunoscuta partii contractante înainte ca ea sa fi fost primita de la cealalta parte contractanta;
   3. informatia a fost dezvaluita dupa ce a fost obtinut acordul scris al celeilalte parti contractante pentru asemenea dezvaluire;
   4. partea contractanta a fost obligata în mod legal sa dezvaluie informatia.
   5. Dezvaluirea oricarei informatii fata de persoanele implicate în îndeplinirea contractului se va face confidential si se va extinde numai asupra acelor informatii necesare în vederea îndeplinirii contractului.
   6. Prevederile de mai sus nu se vor aplica in cazul oricarei furnizari de informatii, al oricarei dezvaluiri sau declaratii scrise care a fost solicitata de lege sau de o entitate guvernamentala, autoritate statala, instanta de judecata sau institutie publica.
   7. Obligatia de confidentialitate prevazuta de prezentul articol va fi valabila pe toata durata Contractului si timp de 10 ani dupa incetarea sau terminarea Contractului indiferent de motiv.

**12.** **NOTIFICARI**

12.1 Notificarile si comunicarile dintre parti in legatura cu prezentul contract se vor face in scris, la adresele indicate in partea introductiva a prezentului contract, prin scrisoare recomandata cu confirmare de primire si continut declarat, prin e-mail si/sau prin fax. Notificarile si comunicarile scrise vor fi considerate valabil facute: (i) in termen de 5 (cinci) zile de la data trimiterii, pentru corespondenta trimisa recomandat prin posta cu confirmare de primire si continut declarat; (ii) la primirea confirmarii transmisiunii electronice, in cazul notificarilor facute prin e-mail si/sau prin fax.

12.2 Comunicarile si notificarile verbale nu sunt luate in considerare de niciuna dintre parti, daca nu sunt confirmate prin una din modalitatile prevazute in acest articol.

**13. CLAUZE FINALE**

13.1 Prezentul contract este guvernat de si va fi interpretat conform legii romane. Partile convin ca toate neintelegerile referitoare la contract sau la interpretarea, executarea ori incetarea acestuia sa fie rezolvate pe cale amiabila. In cazul in care solutionarea nu este posibila in mod amiabil, litigiile vor fi solutionate de catre instanta judecatoreasca competenta de pe raza teritoriala a municipiului Bucuresti.

13.2 In cazul in care o clauza a acestui contract ar fi declarata nula, celelalte prevederi ale contractului nu vor fi afectate de aceasta nulitate. Partile convin ca orice clauza declarata nula sa fie inlocuita printr-o alta clauza care sa corespunda spiritului prezentului contract.

13.3 Modificarea prezentului contract se va putea face numai prin act aditional incheiat intre partile contractante si semnat de catre parti personal sau prin reprezentantii lor legali, după caz.

13.4 Niciuna din parti nu poate cesiona drepturile si obligatiile care ii revin in temeiul prezentului contract fara acordul prealabil, expres si in scris al celeilalte parti.

13.5 Prezentul contract reprezinta integralitatea intelegerii dintre parti si inlocuieste orice intelegere anterioara, scrisa sau verbala.

13.6 Partile declara ca au negociat cu buna-credinta prezentul contract, clauza cu clauza, inteleg pe deplin efectele clauzelor contractului, pe care le accepta in mod expres, acestea reflectand vointa comuna si neingradita a partilor.

Prezentul contract a fost incheiat azi, [].[].2016, in doua exemplare originale, cate unul pentru fiecare parte contractanta.

**PRESTATOR BENEFICIAR**

|  |  |
| --- | --- |
| **SOCIETATEA**  **HIGH-TECH SYSTEMS & SOFTWARE S.R.L.** | **SOCIETATEA**  **CLOUDIFIER S.R.L.** |
| prin  IONUT CIRNARU,  in calitate de administrator unic | prin  DAMIAN IONUT ANDREI  in calitate de reprezentant legal |