**PARTILE CONTRACTANTE:**

**Societatea CLOUDIFIER S.R.L.,** cu sediul în Voluntari, str. Drumul Potcoavei nr. 120, corpul B (cadastral C) al Ansamblului Carina Residence, etaj 1, ap. 5B, cam.1, jud. Ilfov, inmatriculata la Registrul Comertului sub nr. J23/2557/22.06.2016, CUI 34311168, IBAN RO 44 BACX 0000 0011 2647 1001, deschis la Unicredit Bank Sucursala Traian, telefon: [], fax: [], adresa de posta electronica: [], reprezentată prin dl administrator Andrei Ionut DAMIAN, in calitate de beneficiar,denumita in continuare „Beneficiarul”,

si

**Societatea ADVANCED EVOLUTION** **S.R.L.,** cu sediul in [], sector 3, Bucuresti, avand cod unic de înregistrare 30356450, inmatriculata la registrul comertului sub nr. J40/7287/2012, avand cont bancar nr. [], deschis la [], telefon [], fax [], adresa de posta electronica []**,** reprezentata legal prin dna administrator Stefana PARVULET, in calitate de prestator, denumita în continuare „Prestatorul”,

de comun acord, in conformitate cu dispozitiile art. 11 din Capitolul IX – Clauze finale dinContractul de prestari servicii nr. 123/15.12.2016, in continuare „Contractul de prestari servicii”, partile contractante au hotarat completarea prevederilor Contractului de prestari servicii cu art. 16., art. 17. si art. 18. care vor avea continutul de mai jos:

„**Art. 16.** **OBLIGATIA DE CONFIDENTIALITATE**

1. Prestatorul se obliga ca pe o perioada nelimitata in timp:
2. sa pastreze confidentialitatea informatiilor dobandite in temeiul Contractului de prestari servicii, a caror divulgare este susceptibila de a aduce atingere morala si/sau patrimoniala Beneficiarului sau clientilor acestuia sau sa afecteze interesele acestora privind concurenta, pozitia comerciala sau activitatile de investitii;
3. sa nu foloseasca pentru propriul sau avantaj sau pentru avantajul altuia informatiile confidentiale dobandite in temeiul Contractului de prestari servicii;
4. sa nu dezvaluie unei terte persoane/entitati nicio informatie cu caracter confidential la care a avut / are si / sau va avea acces sau pe care o va afla în derularea Contractului de prestari servicii;
5. sa nu foloseasca pentru propriul sau avantaj sau in avantajul unei terte persoane/entitati informatiile confidentiale dobandite in temeiul Contractului de prestari servicii, aceste informatii fiind destinate pentru a fi utilizate exclusiv in interesul Beneficiarului, de catre persoanele/entitatile vizate de Beneficiar si in modurile determinate de acesta;
6. sa nu confirme in mod public si/sau in particular unor terte persoane/entitati zvonuri sau informatii cu caracter confidential despre Beneficiar sau despre clientii acestuia, daca aceste zvonuri sau informatii nu au fost deja confirmate sau facute publice de catre persoanele vizate;
7. sa restituie / predea Beneficiarului, la incetarea Contractului de prestari servicii, toate inscrisurile si suporturile, inclusiv informatice, precum si toate copiile acestora, care contin informatii de orice natura ce privesc direct sau indirect activitatea Beneficiarului si se afla in posesia Prestatorului ori sunt utilizate de acesta;
8. sa nu transmita informatiile confidentiale prin mijloace electronice sau prin orice alte mijloace de transport/distribuire a informatiei catre persoane/entitati nedeterminate, transmiterea sau plasarea informatiilor in media fara destinatar constituind o violare a confidentialitatii informatiei care prejudiciaza in mod implicit Beneficiarul;
9. sa nu transmita/transfere altor persoane/entitati informatii protejate sub orice forma, informatia protejata fiind considerata confidentiala indiferent ca sistemul de protectie este sau nu cunoscut Beneficiarului sau destinatarului. Protejarea suportului informatiei nu constituie in sine o garantie pentru pastrarea confidentialitatii informatiei si nu inlatura raspunderea Prestatorului pentru incalcarea obligatiei prevazute la prezentul articol;
10. sa discearna informatiile ajunse in posesia sa in sensul de a identifica informatiile cu caracter confidential si de a le proteja, in conformitate cu prevederile prezentelor clauze. In cazul imposibilitatii de determinare pe cale logica a caracterului confidential al unei anumite informatii, aceasta va fi considerata confidentiala si va urma regimul aplicat informatiilor confidentiale;
11. sa pastreze confidentialitatea informatiilor atat in interiorul Beneficiarului, cat si in afara acestuia, atat fata de angajatii sau celelalte persoane/entitati aflate in relatii cu Beneficiarul, cat si fata de persoanele/entitatile din afara Beneficiarului.
12. sa despagubeasca Beneficiarul pentru toate prejudiciile - morale si / sau patrimoniale - suferite de acesta, direct sau indirect, ca urmare a incalcarii de catre Prestator a oricareia dintre obligatiile sale asumate prin prezentele clauze. Acoperirea prejudiciului cauzat Beneficiarului nu inlatura raspunderea penala a Prestatorului, potrivit legii;
13. Orice tentativa de a transmite/transfera informatii protejate sub orice forma sau de a forta sistemul de protectie al informatiilor confidentiale, chiar neurmata de prejudicierea Beneficiarului, va avea drept consecinta incetarea de drept a Contractului de prestari servicii, Prestatorul fiind de drept in intarziere in caz de neindeplinire a obligatiilor asumate in temeiul Contractului de prestari servicii; prezenta clauza constituie pact comisoriu potrivit art. 1.553 Cod civil.
14. Beneficiarul isi rezerva dreptul, iar Prestatorul il recunoaste pe deplin, de a supraveghea gestiunea si transmiterea informatiilor, prin controlul oricaror linii, metode sau mijloace de gestiune sau transmitere a informatiilor utilizate sau detinute de Prestator in temeiul Contractului de prestari servicii;
15. Dispozitiile de mai sus sunt aplicabile si in cazul in care Beneficiarul sufera un prejudiciu moral sau patrimonial ca urmare a divulgarii unor informatii confidentiale privind identitatea, activitatea de investitii / dezvoltare sau alte informatii confidentiale privind clientii Beneficiarului.
16. Prestatorul este exonerat de raspundere in cazul dezvaluirii de informatii daca:
    1. informatia este de domeniul public la data dezvaluirii ei;
    2. informatia este divulgata unui client si se refera la operatiunile realizate in contul clientului respectiv;
    3. informatia a fost receptata din surse aflate in afara Beneficiarului si nu a fost dobandita in temeiul Contractului de prestari servicii;
    4. Prestatorul a fost obligat sa dezvaluie informatia autoritatilor publice competente, in cazurile si cu respectarea procedurilor legale.
17. In intelesul prezentelor clauze, informatiile confidentiale includ, dar nu se limiteaza la: informatii privind mijloacele si metodele de operare ale Beneficiarului, parolele de acces la sistemele de electronice, cheile/parolele de acces la alte sisteme sau informatii, mijloacele electronice si evidentele Beneficiarului, datele si informatiile protejate, datele si documentele cu circuit inchis si cele cu caracter public dar nefacute inca publice de catre Beneficiar, datele de identificare ale clientilor Beneficiarului din trecut, prezent sau viitor, datele si informatiile referitoare la activitatea conturilor acestora, volumul de activitate, resursele de orice fel ale Beneficiarului, datele financiare ale Beneficiarului daca nu au fost facute deja publice de Beneficiar, strategiile de dezvoltare ale Beneficiarului, politica de afaceri a Beneficiarului, procedeele de contracarare a competitiei, precum si orice asemenea informatii cu caracter confidential a caror divulgare poate afecta direct sau indirect interesele Beneficiarului sau ale clientilor acestuia;
18. In intelesul prezentelor clauze, sunt considerate informatii confidentiale atat datele complete, cat si cele partiale referitoare la un subiect determinat;
19. Informatiile isi pierd caracterul confidential in raport cu o anumita persoana/entitate atunci cand exista o dispozitie expresa a Beneficiarului de a comunica informatia persoanei/entitatii respective.
20. Prestatorul se obliga ca, la incetarea Contractului de prestari servicii, sa puna la dispozitia Beneficiarului toate materialele, precum si orice alte obiecte care contin sau se refera la Informatii Confidentiale si Proprietare apartinand Beneficiarului, indiferent daca materialele sau obiectele respective au fost produse de Prestator sau i-au fost date in primire.
21. Obligatia de a nu recruta personalul Beneficiarului.Prestatorul se obliga ca timp de 2 ani dupa incetarea Contractului de prestari servicii:

* sa nu angajeze, direct sau indirect, in numele si in interesul sau ori in numele si in interesul altei persoane, personalul Beneficiarului, fara acordul scris al reprezentantului legal al Beneficiarului, si
* sa nu determine prin orice mijloace personalul Beneficiarului sa inceteze raporturile de munca cu Beneficiarul si sa incheie raporturi de munca cu o alta persoana juridica, fara acordul scris al reprezentantului legal al Beneficiarului.

1. Pe durata Contractului de prestari servicii, Prestatorul nu va derula direct sau indirect, in numele si in interesul sau, relatii comerciale cu nici o persoana care deruleaza relatii comerciale cu Beneficiarul sau cu Afiliatii sai, fara acordul scris al reprezentantului legal al Beneficiarului. Aceste prevederi nu se refera la relatiile comerciale derulate cu persoanele care au activitate de comert cu amanuntul, cu societatile de utilitati, inclusiv cele care furnizeaza servicii de telefonie si televiziune prin cablu, precum si cu orice alte persoane care sunt furnizori de produse si servicii catre public, cu conditia ca aceste relatii sa se desfasoare in aceiasi termeni si in aceleasi conditii oferite oricarui tert.
2. Prestatorul transfera in totalitate si in mod exclusiv Beneficiarului toate drepturile si beneficiile rezultate in urma Lucrarilor executate si serviciilor prestate in temeiul Contractului de prestari servicii, precum si toate Drepturile de Proprietate aferente, inclusiv dar fara a se limita la Drepturile de Folosinta. Prestatorul este de acord ca toate Lucrarile executate pentru Beneficiar si toate serviciile prestate pentru Beneficiar sa fie considerate ca fiind realizate in temeiul Contractului de prestari servicii.

**Art. 17.** **DrepturiLE de proprietate intelectuala**

* 1. Prestatorul declara pe propria raspundere si garanteaza ca este titularul exclusiv al tuturor drepturilor de autor si al tuturor celorlalte drepturi de proprietate intelectuala asupra Lucrarilor executate si serviciilor prestate in temeiul Contractului de prestari servicii, precum si al conceptiei si solutiilor tehnice aferente acestora, inclusiv dar fara a se limita la idei, proiecte, modele, programe, inventii, inovatii, know-how etc., impreuna cu toata documentatia si materialele aferente si toate cartile tehnice, desenele, notele, rapoartele si materialele, indiferent de suport (hartie, magnetic, electronic, fotografic, video etc.) utilizate de acesta pe intreaga durata a Contractului de prestari servicii si in legatura cu contractul sau concepute, create sau dezvoltate in executarea Contractului de prestari servicii, indiferent daca sunt insotite sau nu de patente, modele de utilitate, copyright sau altele asemenea, drepturi pe care Prestatorul le transfera in totalitate si in mod exclusiv Beneficiarului in temeiul Contractului de prestari servicii astfel cum a fost modificat prin actul aditional nr. [] din [].

**Art. 18. ALTE CLAUZE**

1. **Transmitere.** Prestatorul nu are dreptul de a cesiona drepturile si obligatiile care ii revin in conformitate cu Contractul de prestari servicii astfel cum a fost modificat prin actul aditional nr. [] din [] decat cu acordul expres, prealabil si in scris al Beneficiarului.
2. **Definirea termenilor.** In intelesul Contractului de prestari servicii astfel cum a fost modificat prin actul aditional nr. [] din [], urmatorii termeni semnifica:

**„Afiliat*”*** se refera la societatile sau organizatiile controlate de catre Beneficiar, sau care il controleaza pe acesta, sau care sunt controlate impreuna cu acesta, precum si la reprezentantii Beneficiarului.

**„Informatia Confidentiala si Proprietara*”*** se refera la orice informatie legata de activitatea Beneficiarului care nu este disponibila public si cu care Prestatorul intra in temeiul Contractului de prestari servicii, precum si informatia inventata, conceputa, dezvoltata, creata, produsa sau pusa in practica de Prestator in timpul prestarii serviciilor pentru Beneficiar, inclusiv dar fara a se limita la analize, planuri de afaceri, informatie colectata, programe de calculator, concepte, creatii, date privind clientii actuali si/sau potentiali, liste cu furnizori sau alti parteneri de afaceri, rapoarte sau alte informatii, date, modele, documentatii, desene, date privind salariile angajatilor si orice alte informatii financiare privind vanzarile, organigrame, prognoze, formule, date privind hardware-ul sau configuratiile hardware, idei, know-how, manuale, metode, note, proceduri de operare, scheme, procese, proiectii, protocoale, inregistrari, imagini, software, specificatii, studii, strategii, anchete, tehnici, specificatii tehnice, precum si alte informatii obtinute de Beneficiar si pentru care Prestatorul cunostea ca Beneficiarul si-a asumat obligatia de confidentialitate fata de terti;

„**Lucrare**” se refera la orice Produs Tehnologic care: (a) este creat, conceput, inventat, descoperit, dezvoltat, pus in practica sau propus de catre Prestator singur sau in colaborare cu alte persoane, pe intreaga durata in care se deruleaza Contractul de prestari servicii, in legatura cu executarea Contractului de prestari servicii si/sau pe baza Informatiei Confidentiale si Proprietare sau a Drepturilor de Proprietate ale Beneficiarului, in legatura cu activitatea Beneficiarului; si/sau care b) a fost creat, conceput, inventat, descoperit, dezvoltat, pus in practica sau initiat folosindu-se echipamentele, bunurile, spatiile ori Informatia Confidentiala si Proprietara ale Beneficiarului.

**„Produse Tehnologice**” se refera la toate materialele, informatia (de natura tehnica sau non-tehnica), ideile care au fost create, concepute, inventate, descoperite, dezvoltate, puse in practica sau initiate folosindu-se echipamentele, bunurile, spatiile ori Informatia Confidentiala si Proprietara ale Beneficiarului (fie ca acestea pot sau nu fi protejate prin intermediul secretului de serviciu) si subiectele, inclusiv dar fara a se limita la opere si alte lucrari; informatii aflate pe orice mediu fizic (fie ca acestea pot sau nu fi protejate prin intermediul drepturilor de proprietate intelectuala); inventii, informatii privind inventiile, descoperirile; know-how si secrete de serviciu; planuri, modele si conceptii; desene, modele, diagrame, schite si scheme; scrieri, rapoarte, caiete, memorii si alte informatii; documente de marketing; formule, alte date tehnice sau ingineresti; prototipuri, modele, sisteme, echipamente hardware, echipamente utilitare, aparate, instrumente si alte dispozitive, procese, metode, tehnici, proceduri si obiecte aflate in lucru; programe de calculator (sub forma de cod sursa, obiect si alt format), aplicatii, algoritmi, protocoale, date si baze de date, documentatie; precum si orice copii, extrase, fragmente, produse derivate, imbunatatiri si perfectionari, ca si modificari ale celor mentionate mai sus.

**„Drepturi de Proprietate”** se refera, la orice (i) drept de proprietate intelectuala, drepturi privind bazele de date, precum si orice alte drepturi asociate cu opere (inclusiv programe de calculator), lucrari sau realizari, fie acestea publicate sau nepublicate; (ii) drepturi privind secretele de serviciu si know-how; (iii) certificate de inventator, drepturi privind modelele, drepturi privind modelele industriale; drepturi privind prototipurile; (iv) marci de comert, (v) drepturi de proprietate intelectuala, industriala, impreuna cu (a) toate drepturile relevante privind cele mentionate anterior, inclusiv dar fara a se limita la drepturile de a face demersurile si a solicita cele de mai sus, drepturile de a le inregistra sau reinnoi, si drepturile de a solicita, inregistra, stabili, mentine, extinde sau reinnoi cele mentionate mai sus; (b) toate beneficiile, privilegiile, compensatiile si despagubirile privind toate cele mentionate mai sus, inclusiv dar fara a se limita la dreptul de a le aplica si proteja pe acestea din urma, de a declansa actiuni in instanta impotriva oricarei parti pentru orice incalcare sau alta violare trecuta, prezenta sau viitoare, precum si de a cadea la invoiala si a primi si pastra compensatiile obtinute in instanta; si (c) toate drepturile de a transfera si acorda licente, sub-licente si alte drepturi privind toate cele de mai sus, la libera latitudine a Beneficiarului;

**„Drepturi de Folosinta”** se refera la (i) toate drepturile de a publica, copia, reproduce, adapta, modifica, traduce, distribui, inchiria, transfera, imprumuta, transmite, folosi public, afisa public, comunica public ori pune la dispozitia publicului in alt mod, inregistra, stoca indiferent de mediu, crea, folosi, vinde, pune spre vanzare, importa, practica orice metoda in legatura cu sau folosi ori exploata in orice scop, in intreaga lume, prin orice mijloace si in orice forma si mediu, Lucrarile care fac obiectul, reprezinta, utilizeaza sau sunt produse cu folosirea Drepturilor de Proprietate asupra Lucrarilor si (ii) toate drepturile de a transfera, acorda licente si sub-licente, ca si orice alte drepturi privind oricare dintre drepturile mentionate anterior, precum si de a autoriza orice tert sa exercite oricare dintre drepturile amintite, la libera latitudine a Beneficiarului.

1. **Luarea la cunostinta.** Prestatorul declara ca a luat cunostinta de, a acceptat si a fost de acord cu faptul ca Beneficiarul nu i-ar fi permis accesul la si utilizarea Informatiei sale Confidentiale si Proprietare si nici nu ar fi intrat in raporturi contractuale cu acesta in cazul in care Prestatorul nu ar fi acceptat prevederile de mai sus referitoare la confidentialitate si drepturile de proprietate intelectuala.
2. **Clauza penala.** Partile convin ca incalcarea de catre Prestator a oricareia dintre obligatiile prevazute la art. 16.1., 16.2., 16.3. si/sau 16.4. de mai sus vor produce Beneficiarului un prejudiciu pe care partile il fixeaza anticipat la suma de [] Euro, suma ce va fi achitata de Prestator in termen de 10 zile de la data comunicarii de catre Beneficiar, prin scrisoare recomandata cu confirmare de primire si continut declarat, a actului constatator al incalcarii oricareia din obligatiile sus-mentionate. In situatia in care prejudiciul produs Beneficiarului prin incalcarea oricareia din obligatiile prevazute la art. 16.1., 16.2., 16.3. si/sau 16.4. de mai sus este mai mare de [] Euro, Beneficiarul isi rezerva dreptul de a solicita Prestatorului plata de daune interese suplimentare pana la acoperirea integrala a prejudiciului.
3. **Nulitati.** In cazul in care o clauza a Contractului de prestari servicii astfel cum a fost modificat prin actul aditional nr. [] din [] va fi declarata nula, celelalte prevederi ale acestuia nu vor fi afectate de aceasta nulitate. Partile convin ca orice clauza declarata nula sa fie inlocuita printr-o alta clauza care sa corespunda spiritului contractului.
4. **Modificari.** Contractul de prestari servicii astfel cum a fost modificat prin actul aditional nr. [] din [], va putea fi modificat numai in scris, prin act aditional incheiat intre partile contractante si semnat de catre reprezentantii lor autorizati.
5. **Legea aplicabila; rezolvarea litigiilor**. Partile convin de comun acord ca toate si fiecare dintre pretentiile, disputele sau controversele provenite din sau aparute in legatura cu incheierea, interpretarea, executarea sau incetarea Contractului de prestari servicii astfel cum a fost modificat prin actul aditional nr. [] din [], precum si orice incalcare a acestuia, sa fie supuse spre solutionare instantelor judecatoresti competente de pe teritoriul municipiului Bucuresti.
6. **Acord actual; renuntare.** Contractul de prestari servicii astfel cum a fost modificat prin actul aditional nr. [] din [], reprezinta integralitatea intelegerii dintre parti si inlocuieste orice intelegere anterioara, scrisa sau verbala. Nicio renuntare de catre Beneficiar la vreuna dintre prevederile Contractului de prestari servicii astfel cum a fost modificat prin actul aditional nr. [] din [] nu va fi considerata efectuata si nicio incalcare a acestora de catre Prestator nu va fi considerata scuzabila, retroactiv sau anticipat, decat daca o astfel de renuntare se face in scris si in mod expres de catre Beneficiar.
7. Neexercitarea sau exercitarea cu intarziere de catre Beneficiar a drepturilor sale decurgand din Contractul de prestari servicii astfel cum a fost modificat prin actul aditional nr. [] din [], nu va fi considerata renuntare, dupa cum exercitarea singulara sau partiala a oricarui drept nu va impiedica exercitarea in continuare a altui drept. Drepturile si remediile sunt cumulative si nu exclud niciun alt drept sau despagubire permise de lege.
8. **Buna credinta**. Partile declara ca au negociat cu buna credinta Contractul de prestari servicii astfel cum a fost modificat prin actul aditional nr. [] din [], clauza cu clauza, inteleg pe deplin efectele clauzelor contractului, pe care le accepta in mod expres, acestea reflectand vointa comuna si neingradita a partilor.”.

**Prin Contractul de prestari servicii, in sensul art. 16., art. 17. si art. 18. introduse prin prezentul act aditional se intelege Contractul de prestari servicii nr. 123 din data de 15.12.2016 astfel cum a fost modificat prin prezentul act aditional nr. [] din [].**

**Prezentul act aditional nr. [] din [] face parte integranta din Contractul de prestari servicii nr. 123 din data de 15.12.2016.**

**Restul dispozitiilor Contractului de prestari servicii nr. 123 din data de 15.12.2016 raman nemodificate.**

**Prezentul act aditional a fost incheiat astazi, \_\_\_\_\_\_\_\_\_\_\_\_, in 2 (doua) exemplare originale, cate unul pentru fiecare parte contractanta.**

Beneficiar, Prestator,

**CLOUDIFIER S.R.L.** **ADVANCED EVOLUTION** **S.R.L.**

Administrator, Administrator,

Andrei Ionut DAMIAN Stefana PARVULET